ብተወሳኺ፡ ሰበ-ስልጣን ኤርትራ፡ ዳዊት ኣበይ ከምዘሎ ብቕልጡፍ ሓበሬታ ክህቡን፡ ከምኡ'ውን ንወከልቲ ኤውሮጳዊ ሕብረትን ንመንግስቲ ሽወደንን ክርእይዎ ከፍቅድን፡ ንጥዕናዊ ኩነታቱ ብዝምልከት ዘድልዮ ዘበለ ሓገዝ ክግበረሉ ጻውዒት ኣቕሪቡ። ኣባል ሃገራት ሕብረት ኤውሮጳ፡ ነቲ ኣብ ኤርትራ ሱር ሰዲዱ ዘሎ ምግሃስ ሰብኣዊ መሰላት ድሕሪ ምኹናን፡ እቲ መንግስቲ፡ ንተቓወምቲ፡ ጋዜጠኛታት፡ መራሕቲ ሃይማኖትን ሰላማውያን ሰባትን ምእሳር ከቋርጾ ኣተሓሳሲቡ። እቲ ባይቶ፡ ሕብረት ኣፍሪቃ ከም መሻርኽቲ ሕብረት ኤውሮጳ ነቲ ኣብ ኤርትራ ኣጋጢሙ ዘሎ ዘጣዕስ ኩነታት ንምፍታሕን፡ ዓለማዊ ክብርታት ደሞክራስን መሰላት ደቂ-ሰባትን ንክኽበር ክስርሕ ተማሕጺኑ። ኣብ ቤት ማእሰርቲ ስዑዲ ዓረብ ዝርከቡ ኢትዮጵያውያን ስደተኛታት እቲ ባይቶ ንሕማቕ ኣተሓሕዛ እቶም ኣብ ኣብያተ ማእሰርቲ ስዑዲ ዓረብ ዝርከቡ ኢትዮጵያውያን ስደተኛታት ኣትሪሩ ይኹንን። ብመሰረት ጸብጻብ ሂዩማን ራይት ዎች ካብ ወርሒ ሚያዝያ ናይዚ ዓመት ኣትሒዙ፡ ካብ ሰሜን የመን ብሓይልታት ሒቱ ብሓይሊ ዝተሰጉ ኣስታት 30ሽሕ ዝኾኑ ቖልዓ ሰበይትን ነብሰ ጾራትን ዝርከቡዎም ኢትዮጵያውያን ኣብ ኣዝዩ ዘስካሕክሕ ኣብያተ ማእሰርቲ ስዑዲ ዓረብ ብጃምላ ተኣሲሮም ኣለው። ኤርትራ፡ ዕጽዋ ጋዜጣታት ብሕትን ማእሰርቲ ኣዳለውተንን ድሕሪ 19 ዓመት ኤርትራ፡ ስለምንታይ ዓፈናን ሽርበትን ኣብ ልዕሊ ጋዜጠኛታት?
